האחים סופר מריו (סרט)

האחים סופר מריו (באנגלית: Super Mario Bros.) הוא סרט הרפתקאות ופנטזיה אמריקאי משנת 1993 אשר מבוסס באופן רופף על משחק הווידאו הפופולרי "האחים סופר מריו" של חברת נינטנדו. בסרט, אשר בוים על ידי רוקי מורטון ואנאבל ג'אנקל, מככבים בוב הוסקינס בתפקיד מריו, ג'ון לגוויזאמו בתפקיד לואיג'י, ודניס הופר בתפקיד המלך קופה. הסרט בולט בשל היותו עיבוד הלייב אקשן הגדול הראשון למשחק וידאו. למרות ההפקה השאפתנית וצוות השחקנים המצליח של הסרט, הסרט היה לכישלון קופתי וביקורתי. הסרט, אשר הופק בתקציב של 48 מיליון דולרים, גרף רק 38.9 מיליון דולרים ברחבי העולם סרט הקולנוע ההוליוודי המבוסס על הזיכיון סופר מריו יצא רק 30 שנה לאחר מכן, ב-2023, והוא נקרא ״האחים סופר מריו - הסרט״. בניגוד לסרט מ-1993, הסרט מ-2023 נוצר באמצעות אנימציה ממוחשבת והוא זכה להצלחה מסחרית ניכרת. עלילת הסרט מתרחשת ברובה בממד חלופי בו דינוזאורים התפתחו ליצורים דמויי אדם בעקבות פגיעת המטאוריט בכדור הארץ לפני 65 מיליון שנים. העלילה מתמקדת בשני האחים מריו ולואיג'י (בוב הוסקינס וג'ון לגוויזאמו), אשר עובדים כשרברבים בברוקלין. במהלך יום העבודה שלהם הם נתקלים בארכאולוגית הצעירה דייזי (סמנתה מאתיס), אשר בעודה מחפשת עצמות דינוזאורים מתחת לגשר ברוקלין מגלה פורטל בין-ממדי המוביל לממד המקביל. לאחר שדייזי נחטפת אל תוך הממד המקביל, מריו ולואיג'י מחליטים לצאת בעקבותיה ובעקבות כך עוברים גם הם דרך הפורטל הבין-ממדי אל הממד המקביל. בממד המקביל הם מוצאים את עצמם בעיר הדיסטופית דינוהאטן, אשר נשלטת על ידי הנשיא העריץ המלך קופה (דניס הופר). כמו כן, בממד המקביל הדינוזאורים התפתחו לאורך מיליוני שנים ליצורים דמויי אדם. מריו ולואיג'י מגלים בהמשך שקופה מתכנן למזג את עולמו עם העולם של בני האנוש, ובאופן זה להפוך לשליט של שני הממדים. בקבות כך מריו ולואיג'י חייבים לסכל את תוכניתו של המלך קופה, להציל את דייזי, ולוודא ששני הממדים לא יתמזגו. בוב הוסקינס - מריו מריו, שרברב טוב לב מברוקלין. ג'ון לגוויזאמו - לואיג'י מריו, אחיו הצעיר של מריו, האופטימי והרומנטי. בסרט דייזי היא מושא האהבה של לואיג'י. דניס הופר - הנשיא קופה, האנטיגוניסט הראשי בסרט. קופה הוא דיקטטור חסר רחמים בממד המקביל אשר זומם למזג את הממד המקביל של הדינוזאורים עם העולם של בני האנוש. סמנתה מתיס - הנסיכה דייזי/המלכה. בניגוד למשחקי הווידאו, בהם הנסיכה פיץ' היא השליטה של הממלכה שנמצאת בממד המקביל, בסרט הזה דייזי מתגלה כנסיכה של הממד המקביל והיורשת החוקית של כס המלכות. דייזי היא מושא האהבה של לואיג'י בסרט. פישר סטיוונס - איגי קופה, אחד מהעוזרים הטיפשים של הנשיא קופה. ריצ'רד אדסון - ספייק קופה, אחד מהעוזרים הטיפשים של הנשיא קופה. פיונה שו - לנה, הסגנית תאבת הכוח של הנשיא קופה אשר מתכננת להשתלט על דינוהאטן. מוג'ו ניקסון - טואוד, מוזיקאי רחוב בדינוהאטן שהופך לאחד מחיילי הגומבה של הנשיא קופה. לאנס הנריקסן - השליט המודח של דינוהאטן ואביה של דייזי, אותו הנשיא קופה הפך לפטריה. פרנק ולקר - יושי/גומבה דן קסטלנטה - המספר במהלך שנות ה-80 מספר מפיקים ניסו לרכוש את הזכויות להפקץ סרט הקולנוע של האחים סופר מריו. בין היתר דסטין הופמן היה אחד מאלו שניסו להפיק סרט קולנוע של האחים סופר מריו בו הוא ודני דה ויטו יככבו. בסופו של דבר, המפיק רולנד ז'ופה הצליח לרכוש את הזכויות להפקת הסרט במהלך שנת 1991 לאחר שהגיש את הרעיון לסרט לנשיא של חברת נינטנדו הירושי ימאוצ'י. חברת נינטנדו בחרה לתת ליוצרי הסרט חופש יצירתי, והחשיבה את סרט הקולנוע לניסוי. התסריט הראשון של הסרט נכתב על ידי בארי מורו, והוא היה רציני למדיי בסגנון של הסרט "איש הגשם". עם זאת, הכיוון הזה נזנח לבסוף לטובת תסריט שקיבל השראה רבה מעלילת הקוסם מארץ עוץ ונוצר על ידי ג'ים ג'נוויין וטום ס. פרקר. התסריט שם דגש רב יותר על הקשר בין מריו ולואיג'י, והכיל גם הומור וסאטירה. לאחר מספר ניסיונות למצוא במאי לסרט, לבסוף רוקי מורטון ואנבל ג'אנקל, יוצרי סדרת הטלוויזיה "Max Headroom"(אנ'), נבחרו לביים ביחד את הסרט, והם החליטו שהסרט יהיה אפל יותר בהשראת סרטים כמו "באטמן" מ-1989 ו"צבי הנינג'ה" מ-1990. בשלב הזה מספר תסריטאים היו מעורבים בשכתוב התסריט, כאשר המטרה כעת הייתה למצוא את האיזון בין סרט אפל לסרט ידידותי לכל המשפחה. ז'ופה החליט שעלילת הסרט תתרחש בגרסה דיסטופית של העיר ניו יורק בהשראת אלמנטים ממשחקי הווידאו של האחים סופר מריו. לאחר שכתובים ושינויים מרובים בתסריט, שבוצעו לעיתים רבות מבלי ליידע את הבמאים, צוות השחקנים קיבל לתדהמתם את התסריטים המשוכתבים רק בסט הצילומים עצמו. למרות זאת, מורטון וג'נקל החליטו להמשיך לביים את הסרט, מתוך האמונה שהם הבמאים היחידים שמסוגלים לבצע את העבודה באופן הטוב ביותר. הסרט צולם בין היתר בצפון קרוליינה, שם מפעל מלט נטוש הוסב לסט הצילומים של העיר דינוהאטן. העיצוב של העיר דינוהאטן שילב אלמנטים ממשחקי הווידאו של האחים סופר מריו יחד עם גרסה דיסטופית של ניו יורק, אשר נוצרה בין היתר בהשראת הסרט בלייד ראנר. יוצרי הסרט עשו גם שימוש באנימטרוניקה לדמויות של חלק מהיוצרים בהם דמותו של יושי אשר היה דינוזאור בעל מראה מציאותי. הפסקול, אשר יצא לשווקים ב-10 במאי 1993, כולל שני שירים שיצאו לשווקים כסינגלים - השיר "Almost Unreal" של להקת רוקסט, והשיר "Love Is the Drug" של להקת רוקסי מיוזיק. הווידאו הקליפ של השיר "Almost Unreal" נוצר בהשראת הסרט, והוא מכיל סצנות מהסרט. השיר של רוקסט "Almost Unreal" נכתב במקור עבור הסרט הוקוס פוקוס, אשר הוחלף לבסוף בשיר של להקת אן ווג. בעקבות כך רוקסט בחרה לאפשר ליוצרי הסרט של האחים סופר מריו להשתמש בשיר בפסקול הסרט. יוצר השיר פר גסלה ציין בעבר "הסרט התברר כמגוחך (כך חשב דניס הופר דרך אגב... פגשתי אותו במירוץ פורמולה 1 לפני הרבה שנים ודיברנו על כך...) אבל השיר עצמו לא רע". הקומפוזיציות בפסקול הסרט הולחנו על ידי המלחין אלן סילבסטרי. מדיה וקבצים בנושא האחים סופר מריו בוויקישיתוף "האחים סופר מריו", במסד הנתונים הקולנועיים IMDb (באנגלית) "האחים סופר מריו", באתר נטפליקס "האחים סופר מריו", באתר AllMovie (באנגלית) "האחים סופר מריו", באתר Rotten Tomatoes (באנגלית) "האחים סופר מריו", באתר Box Office Mojo (באנגלית) "האחים סופר מריו", באתר Metacritic (באנגלית) "האחים סופר מריו", באתר אידיבי "האחים סופר מריו", במסד הנתונים הקולנועיים KinoPoisk (ברוסית) Gessle, Per. "PG about songs". roxetteblog.com. ארכיון מ-24 בפברואר 2023. נבדק ב-24 בפברואר 2023. {{cite web}}: (עזרה) liner notes to Roxette album, Don't Bore Us, Get to the Chorus!